Amtliche Erklärung
Material: papyrus
Place: Herakleopolites
Categories: Erklärung (amtlich)
Eid
Beilegung eines Streites
Strafklausel
Φλαουιανῷ πρωτεύοντι Ἡρακλπολίτου 
παρὰ Αὐρηλίας Μαύρας θυγατρὸς Θεοδώρου ἀπὸ κώμης 
Πεενσαμοὶ ιγ πάγου τοῦ αὐτοῦ νομοῦ. ἐπειδὴ Ἰουλιανὸς 
Νεμεσίωνος ὁμοκωμήτης μου καὶ σύνοικος προσῆλθεν 
τῇ σῇ ἐντρεχίᾳ αἰτιώμενός με περὶ ὕβρεως, ἡ δὲ σὴ [τύχη] 
ἀκόλουθα [το]ῖς νόμοις πράττουσα μεταπεμψαμένη μ[ε] 
παρενε...σεν μηκέτι πρὸς αὐτὸν ἀμφισβητεῖν, κατὰ τ[ο]ῦτο 
ὁμολογῶ ἐπομνυμένη τὸν θεῖον καὶ σεβάσμιον ὅρκον 
τῶν δεσποτῶν ἡμῶν Ὁνωρίου  Θεοδοσίου τῶν αἰωνίων 
Αὐγούστων ἐντεῦθεν μὴ διαφέρεσθαι πρὸς τὸν προλεχθέντα 
μου σύνοικον Ἰουλιανὸν μηδὲ ἀμφισβητεῖν περὶ τῆς 
τυχούσης προφάσεως, ἀλλʼ εἴπερ ἐκείνου προκαταρξα
μένου ὕβριν ὑπομείνω, ἐμὲ ἐπάναγκες ἀνελθεῖν 
καὶ δηλῶσα[ι τοῖς] νόμοις καὶ τῇ [σ]ῇ ἐ[π]ιεικίᾳ ἀνυπε[ρ]θέτως, 
εἰ δὲ φανίη[ν] [ψευ]σαμένη, ἔνοχος [ἔσο]μαι τῇ ἐκτείσει ......ων δύο  
καὶ τῷ ἐπηρτημένῳ περὶ τούτου κι[ν]δύνῳ καὶ ἐπερωτηθ[εῖσ]α 
ὡμολόγησα. 
μετὰ τὴν ὑπατείαν τοῦ δεσπότου ἡμῶν Θεοδ[ο]σίου τοῦ αἰωνίου 
Αὐγ[ούστ]ου τὸ θ καὶ Φλ Κωνσταντ[ί]ου τοῦ λαμ τὸ γ Ἐπεὶφ α. 
 Αὐρηλία Μα[ύρα] Θ[εοδ]ώρου ἡ προκιμέ[νη ὤ]μοσα τὸν θῖον ὅρκον 
μηκέτι [ἀ]μφηβσηθῖν πρὸς Ἰουλιανὸν περὶ ἑνὸς πράγματος 
ὡς πρόκιται. Αὐρήλιος Ἰωάννης Τιμοθέου οἰνοπράτης 
ἀξιωθεὶς ἔγραψα ὑπὲρ αὐτῆς παρούσης ἀγραμμάτου 
οὔσης. 
διʼ ἐμοῦ Ἀρτεμιδώρου